  Майя Бывальцева Ижкарын коронавируслэсь прививка пуктыны эмчиос Шор площаде но зоопарке поталозы. 18 арессэс ортчемъёс пӧлысь мылкыд карисьёслы «ЭпиВакКорона» вакцина ӵектозы. Со сярысь Удмуртиысь тазалыкез утёнъя министерстволэн пресс-службаез ивортӥз. Шор площадьын интыысь интые ветлӥсь эм огъет Park Inn кунокуа но Операя но балетъя театр вискын сылоз: - 11-тӥ инвожое – 16 часысен 20 часозь; - 12-тӥ инвожое – 10 часысен 20 часозь; - 13-тӥ инвожое – 16 часысен 20 часозь; - 14-тӥ инвожое – 10 часысен 16 часозь. Зоопаркын прививкаез эм кабинетын 12-тӥ инвожое 10 часысен 15 часозь пуктыны луоз. Со сяна, 11-тӥ инвожое «Тазалыклэн теплоходаз» уян дыръя прививка пуктылозы. Вакцинаци азьын эм ужась одно ик тазалыкез эскероз Прививка пуктыны мылкыд карисьёслэн сьӧразы паспортсы, эм утет полиссы луыны кулэ, озьы ик ручка кутыны умой луоз. Вылӥ верам нуналъёс вакциналэсь нырысетӥ люкетсэ пуктозы, кыкетӥез понна телефон пыр нимаз жингыръяса ӧтёзы. Тодэ вайытом, нырысьсэ вакцинаен калык пӧлы потазы 4-6 инвожое, куинь нуналскын 550-лэсь трос адями прививка пуктӥз.  Тегъёс: Тазалык Ижкар Зоопарк Удмуртия прививка  